cyanic-selkie/wikianc huggingface dataset:
მერაბ თავაძე
მერაბ თავაძე  (დ. 29 ივლისი, 1942, თბილისი) — ქართველი მსახიობი, რეჟისორი, სცენარისტი. თბილისის საპატიო მოქალაქე (2017).
სწავლობდა შოთა რუსთაველის სახელობის სახელმწიფო თეატრალური ინსტიტუტის სამსახიობო ფაკულტეტზე, ხოლო  1979 წელს დაამთავრა ამავე ინსტიტუტის კინოსარეჟისორო ფაკულტეტი.
1996 წლიდან „სამეფო უბნის თეატრის“ დამფუძნებელი და სამხატვრო ხელმძღვანელი. კინოკომპანია „იბერია-ფილმის“ პრეზიდენტი. დამდგმელი რეჟისორია ფილმების: „მთის ნოველა“ (1979), „მე დავბრუნდები“ (1982), „ბრავო, ალბერ ლოლიშ!“ (1987), „ხვეული კიბით“ (2001); სცენარის ავტორია ფილმების: „მე დავბრუნდები“ (1982), „ხვეული კიბით“ (2001); გადაღებულია ფილმებში: „თოჯინები იცინიან“ (რეზიკო, 1962), „ზღვის ბილიკი“ (დათო, 1962), „დრო იწურება განთიადისას“ (ტონი გარსი, 1965), „პიერი მილიციის თანამშრომელი“ (ანზორი, 1965), „მყუდრო სავანე“ (გივი, 1975), „ორშაბათი ჩვეულებრივი დღეა“ (გელაშვილი, 1984).
რესურსები ინტერნეტში
კატეგორია:ქართველი მსახიობები კატეგორია:ქართველი რეჟისორები კატეგორია:დაბადებული 29 ივლისი კატეგორია:დაბადებული 1942 კატეგორია:თბილისში დაბადებულები კატეგორია:თბილისის საპატიო მოქალაქეები (2017) კატეგორია:საქართველოს სახელმწიფო თეატრალური ინსტიტუტის კურსდამთავრებულები კატეგორია:საქართველოს სსრ-ის დამსახურებული არტისტები კატეგორია:საქართველოს სსრ-ის სახალხო არტისტები მ
კიროვი (ონის მუნიციპალიტეტი)
კიროვი (ყოფ. ლესორა ) — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში. 1991 წლის 27 აპრილის საქართველოს რესპუბლიკის უზენაესი საბჭოს დადგენილებით გამოეყო ჯავის რაიონს და გადაეცა ონის რაიონს.
2015 წელს ე. წ. სამხრეთ ოსეთში ჩატარებული მოსახლეობის აღწერების მიხედვით სოფელი გაყოფილია ორ ნაწილად: კიროვი და ლესორა. კიროვში ცხოვრობს 72 ადამიანი, ხოლო ლესორაში — 47.
1917
ნობელის პრემიის ლაურეატები
*
ემრე ქივილჯიმი
ემრე ქივილჯიმი (Emre Kıvılcım; დ. 2 სექტემბერი 1990) — თურქი მსახიობი.
ემრე ქივილჯიმი, განსაკუთრებით პოპულარული მას შემდეგ გახდა, რაც თურქულ სერიალში „ელიფი“, ერთ-ერთ მთავარ როლზე დაამტკიცეს. „ელიფი“ პოპულარული გახდა, აგრეთვე, ინდონეზიაში, ბოსნიაში, სერბეთში ესტონეთში, კოლუმბიასა და პერუში.
სერიალზე არანაკლებ წარმატებული აღმოჩნდა ემრე ქივილჯიმის კარიერაც, რომელიც ფილმში სელიმ ემიროღლუს პერსონაჟს განასახიერებს. იგი მთავარი გმირის, პატარა ელიფის ბიძაა და ამავდროულად, მთელი ფილმის მანძილზე მის დამცველად გვევლინება.
რესურსები ინტერნეტში
კატეგორია:თურქი მსახიობები კატეგორია:დაბადებული 1991 კატეგორია:დაბადებული 2 სექტემბერი
მიუნხენის მეტროპოლიტენი
მიუნხენის მეტროპოლიტენი (გერმ U-Bahn München) — მიუნხენის ელმავალი ქალაქ მიუნხენსა და მიუნხენის რეგიონში საზოგადოებრივი ტრანსპორტის ერთ-ერთი უმნიშვნელოვანესი სახეობაა. მეტროპოლიტენი 1971 წელს გაიხსნა და დღეისათვის 103,1 კმ სიგრძის ხაზებზე 96 სადგურია განთავსებული. სადგურთა სიმჭიდროვე ერთ სულ მოსახლეზე მსოფლიოში ყველაზე მაღალია. სადგურების ლიფტებითა და ესკალატორებით ასპროცენტიანი აღჭურვილობის, ასევე გადასაჯდომი სადგურების კარგად გათვლილი სისტემის წყალობით მიუნხენის მეტროპოლიტენი ევროპაში ერთ-ერთი ყველაზე კომფორტულია.
ისტორია
ჯერ კიდევ 1905 წელს შეიქმნა გეგმა მიწისქვეშა რკინიგზის აშენებისა ცენტრალური სადგურიდან აღმოსავლეთის სადგურამდე, დაახლოებით იმავე მანძილზე, სადაც დღეს მიუნხენის S-Bahn გადის, ასევე ძველი ქალაქის გარშემო წრიული განშტოებისა. თუმცა, იმ წლებში ეს გეგმები ცოტა ამბიციურად ჟღერდა მოსახლეობის სიმცირის გამო. იმხანად ნახევარმილიონიანი ქალაქის მოსახლეობის ტრანსპორტირებისთვის საქალაქო ტრამვაიც საკმარისი იყო, ასე რომ, იდეები მიივიწყეს.
ხაზები
thumb|left|ახალმოკირწყლული გვირაბი მარიენპლაცის სადგურზე thumb|C ტიპის ვაგონი მიუნხენის მეტროპოლიტენის გახსნა 1972 წლის მიუნხენის ოლიმპიურ თამეშებს მოუსწრეს. ხაზების 90% მიწისქვეშ გადის. ხაზები ნომრებითა და ფერებით განირჩევა (U1-U6). ხაზები U1-U2, U3-U6, U4-U5 ქალაქის ცენტრში საერთო გზებს გამოიყენებს, ამიტომაც, მეტროს სქემა სამხაზიან ტარს ჰგავს ბოლოში ჩანგლებით. მეტროში ტურნიკეტები არ დგას, ბილეთები აქტიურდება სადგურში შესვლისას, რაც კონტროლიორების მიერ მოწმდება. მეტროში 43 პუნქტი მოქმედებს დეფიბრელატორებით — აპარატებით გულის გაჩერების შემთხვევაში პირველადი დახმარების აღმოსაჩენად. მატარებლების სიჩქარე საათში 80 კმ-ს შეადგენს.
მიუნხენის მეტროში სტანდარტული 1435 მმ-იანი ლიანდაგი გამოიყენება. კვება გვერდით ცაყენებული მესამე რელსიდან მიეწოდება.
რესურსები ინტერნეტში
კატეგორია:გერმანიის მეტროპოლიტენები მეტროპოლიტენი
ოქროს გასაღები, ანუ ბურატინოს თავგადასავალი
ოქროს გასაღები, ანუ ბურატინოს თავგადასავალი — ალექსანდრე ტოლსტოის ზღაპარი, რომელიც თავის მხრივ ეფუძნება კარლო კოლოდის ზღაპარს „პინოქიოს თავგადასავალი. ხის თოჯინას ამბავი“. მისი მთავარი პერსონაჟია ბურატინო, ხის კაცუნა. გამოიცა 1935 წელს.
სიუჟეტი
ძირითადად, წიგნის სიუჟეტი 6 დღის მანძილზე ვითარდება.
დღე 1
მოქმედება ხდება იტალიაში, გამოგონილ ქალაქში, რომელიც ზღვასთან მდებარეობს. ჯუზეპე, რომელიც ხუროა, აღმოაჩენს მორს. იგი იწყებს მის დამუშავებას, მაგრამ გაოგნდება, როდესაც აღმოაჩენს, რომ მორი ესაუბრება. ჯუზეპე მას საჩუქრად აძლევს მეგობარს, მეარღნე კარლოს, რომელიც მისგან ხის კაცუნას ამზადებს და არქმევს ბურატინოს. იგი აპირებს, არღნის მუსიკაზე აცეკვოს და ამით ფული იშოვოს. მაგრამ პირველივე თავებში ჩანს, რომ ბურატინო მეტად ცელქია.
დღე 2
კარლო ბურატინოს სკოლაში სასწავლებლად უშვებს. მაგრამ გზად ბიჭუნა უფრო მეტად ინტერესდება თეატრალური წარმოდგენით და ბილეთისათვი კარლოს მიერ ნაყიდ ანბანს ოთხ სოლდოდ ყიდის. იგი ესწრება თოჯინების წარმოდგენას, რომელსაც ჩაშლის. თეატრის გაბრაზებული მფლობელი, კარაბას ბარაბასი მას იჭერს, მაგრამ მას შემდეგ, რაც ბურატინო უამბობს, რომ სახლში კედელზე გამოსახული ბუხარი აქვს, თეატრის მეპატრონე მოულოდნელად მას ათავისუფლებს და საჩუქრად ხუთ მონეტასაც აძლევს.
დღე 3
ბურატინო შინისაკენ მიიჩქარის, მაგრამ გზად გაიცნობს ორ არამზადას, კატასა და მელას (ბაზილიოს და ალისას). ისინი მოუთხრობენ, რომ არსებობს ჯადოსნური ველი. თითქოს მასზე თესავენ ფულს, რომელიც მრავლდება. ერთად ისინი მიემგზავრებიან ამ ველისაკენ, მაგრამ გზად ბურატინოს ესხმის ორი ყაჩაღი (გადაცმული ბაზილიო და ალისა). ვინაიდან ფულს ვერანაირად ვერ ართმევენ, მას ხეზე ყირამალა ჰკიდებენ.
დღე 4
დილით ბურატინოს აღმოაჩენს ლურჯთმიანი გოგონა, თოჯინა სახელად მალვინა და მისი ერთგული ძაღლი არტემონი (ისინი თავად არიან გაქცეულები კარაბას ბარაბასის თეატრიდან).
დღე 5
მალვინა გადაწყვიტავს, შეასწავლოს ბურატინოს მართლწერა და მათემატიკა, მაგრამ მისი ქცევით გაღიზიანებული, გამოკეტავს საკუჭნაოში. ბურატინოს გადაარჩენს ღამურა, რომელიც მას გამოაპარებს და ჯადოსნურ ველზე მიიყვანს, სადაც მას უკვე ელოდებიან კატა და მელა.
ბურატინო თესავს ფულს და ელოდება მის აღმოცენებას. ამასობაში კატა და მელა პოლიციელებს ატყუებენ, თითქოს ბურატინო საშიში დამნაშავეა. მას უყენებენ ბრალდებას, რომ იგი უმუშევარი, უპატრონო და უპასპორტოა და ქალაქის მიღმა ბდებარე ტბაში აგდებენ. ამასობაში ბაზილიო და ალისა მიწაში დამალულ ფულს ითვისებენ.
ტბაში ჩავარდნილი ბიჭუნა გაიცნობს კუს სახელად ტორტილა. მას ეცოდება ბურატინო და საჩუქრად გადასცემს ოქროს გასაღებს, რომლის ზუსტი დანიშნულება ასაკის გამო თავად არ ახსოვს.
ბურატინო ტოვებს ტბას და გზად ხვდება თეატრიდან გამოქცეულ კიდევ ერთი თოჯინა პიეროს, რომელსაც მალვინა უყვარს და მასთან შეხვედრა სურს. იგი ასევე უამბობს ბურატინოს, რომ ჯადოსნურ გასაღებს ეძებენ კარაბას ბარაბასი და მისი ნაცნობი, წურბელების გამყიდველი დურემარი.
დღე 6
მალვინასთან სტუმრად ყოფნისას თოჯინები შეიტყობენ, რომ მათ საძებნელად პოლიციელები მოდიან. ტყეში მათ ხვდებიან პოლიციელი ბულდოგები, მაგრამ ბურატინოს ეხმარებიან ტყის ბინადრები. ამის შემდეგ დაღლილი მოგზაურები იმალებიან გამოქვაბულში, ხოლო ბურატინო ეწვევა ერთ-ერთ სამიკიტნოს, რათა თავად შეიტყოს, თუ რატომ ეძებს კარაბას ბარაბასი ოქროს გასაღებს. აღმოჩნდება, რომ ამ გასაღებით შესაძლებელია კარლოს სახლის კედელში დამალული კარის გაღება.
სანამ ბურატინო დაზვერვაზეა, მის მეგობრებს აპატიმრებენ. ბურატინო საშველად მოდის. ბოლო წამს თოჯინებს თავად კარაბას ბარაბასი ხვდება. მაგრამ უეცრად ჩნდება თავად კარლო, რომელიც მათ გადაარჩენს. კარაბასი მაინც თვლის, რომ თოჯინები მისია (მიუხედავად იმისა, რომ უხეშად ეპყრობა).
სქოლიო
კატეგორია:ბურატინო კატეგორია:ალექსანდრე ტოლსტოის ნაწარმოებები
Neivamyrmex curvinotus
Neivamyrmex curvinotus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
629
თარიღი უცნობია
*
დუშეთის გეოფიზიკური ობსერვატორია
დუშეთის გეოფიზიკური ობსერვატორია — საქართველოს მეცნიერებათა აკადემიის გეოფიზიკის ინსტიტუტისა, განსაზღვრავს გეომაგნიტური ველის აბსოლუტური მნიშვნელობებს, აკვირდება გრძელ და მოკლეპერიოდიან მაგნიტურ ვარიაციებს, დედამიწის ელექტრულ ველს (1947 წლიდან), სეისმურ მოვლენებს (1953 წლიდან). დაარსდა 1836 წელს თბილისში, როგორც მაგნიტურ-მეტეოროლოგიური ობსერვატორია. ფაქტობრივად მუშაობა დაიწყო 1844 წელს. XIX საუკუნის 30-იან წლებში მსოფლიოში 30-მდე მაგნიტური ობსერვატორია იყო, მათ შორის თბილისში.
თბილისის მაგნიტური-მეტეოროლოგიური იბსერვატორია (შემდეგში წოდებული ფიზიკურ ობსერვატორიად, ხოლო 1926 წლიდან — გეოფიზიკირად) 1956 წლამდე ექვემდებარებოდა საქართველოს ჰიდრომეტეოროლოგიურ სამსახურის სამმართველოს. 1904 წელს ქალაქში ელექტრიფიცირებული ტრანსპორტის ამუშავების გამო ობსერვატორია გადაიტანეს კარსანში (მცხეთის მახლობლად), ხოლო თბილის — ხაშურის რკინიგზის ხაზის ელექტროფიცირების შემდეგ — დუშეთს (1935 წლიდან).
დუშეთის გეოფიზიკური ობსერვატორიის ტერიტორიაზე მეტეოროლოგიურ დაკვირვებებს აწარმოებს საქართველოს ჰიდრომეტეოროლოგიურ სამსახურის სამმართველო (1931 წლიდან), ატმოსფეროს ელექტრობას აკვირდება ამიერკავკასიის სამეცნიერო-კვლევითი ჰიდრომეტეოროლოგიურ ინსტიტუტი (1952 წლიდან). დუშეთის გეოფიზიკური ობსერვატორია აღჭურვილია თანამედროვე გეოფიზიკური ხელსაწყოებით; მონაწილეა საერთაშორისო გეოფიზიკური ღონისძიებებისა (I და II საერთაშორისო პოლარული წელი (1882-1883, 1932-1933); საერთაშორისო გეოფიზიკური წელი (1957-1959); წყნარი მზის საერთაშორისო წელი (1964-1965) და ყოფილი სსრკ-ის ტერიტორიაზე გენერალური მაგნიტური აგეგმვისა (1930-1932).
ლიტერატურა
კატეგორია:საქართველოს სამეცნიერო ორგანიზაციები
ტეოლანდია
ტეოლანდია (Teolândia) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს.
2010 წლის მონაცემებით, მოსახლეობა 14 850 ადამიანს შეადგენდა. ფართობი 288.272 კმ²-ია. მოსახლეობის სიმჭიდროვე 51.51 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
იუნესკოს მსოფლიო მემკვიდრეობის ძეგლები ჩეხეთში
2011 წლის მონაცემებით ჩეხეთში 12 იუნესკოს მსოფლიო კულტურული მემკვიდრეობის ძეგლია
სტატისტიკა
იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 936 (2011 წლის მონაცემებით) ძეგლია შეტანილი, მათ შორის 1,3 % ჩეხეთის ძეგლებია. სიაში შეყვანილი ყველა ძეგლი კულტურული ობიექტია ამათგან 3 წარმოადგენს კაცობრიობის შემოქმედებითი გენიის შედევრს (i - ობიექტი).
სია
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
წევრობის კანდიდატები
ჩეხეთის მთავრობამ იუნესკოს წევრობის კანდიდატად წარუდგინა 16 ძეგლი.
რესურსები ინტერნეტში
ჩეხეთი *
ევროვიზიის სიმღერის კონკურსი 1999
ევროვიზიის სიმღერის კონკურსი 1999 იყო 41–ე ევროვიზიის სიმღერის კონკურსი, რომელიც ჩატარდა 1999 წლის 29 მაისს იერუსალიმში, ისრაელი. ისრაელმა მანსპინძლობის უფლება მიიღო 1998 წელს ჩატარებულ ევროვიზიის სიმღერის კონკურსზე, როდესაც ისრაელელმა მომღერალმა დანა ინტერნეიშენელმა სიმღერით „დივა“ ქულათა უმრავლესობა მოიპოვა.
რესურსები ინტერნეტში
კატეგორია:ევროვიზიის სიმღერის კონკურსები წლების მიხედვით
Acer
Acer (宏碁股份有限公司; ფინინი: Hóngqi Gǔfèn Yǒuxiàn Gōngsī) — აპარატურისა და ელექტრონიკის ტაივანური ტრანსნაციონალური კორპორაცია, რომლის შტაბ-ბინაც ქალაქ ახალ ტაიბეიში მდებარეობს. Acer-ის პროდუქცია მოიცავს პერსონალურ კომპიუტერებსა და ლეპტოპებს, პლანშეტურ კომპიუტერებს, სერვერებს, მეხსიერების ბარათებს, მონიტორებსა და სმარტფონებს. იგი ასევე აწარმოებს ელექტრონული ბიზნეს-სერვისს ბიზნესმენებისთვის, პოლიტიკოსებისა თუ უბრალო მომხმარებლებისათვის. Acer პერსონალური კომპიუტერების მსოფლიოში მეოთხე უდიდესი მწარმოებელია.
ასევე, მისი ერთ-ერთი უმნიშვნელოვანესი ბიზნესია უმსხვილესი ფრენჩაიზებული კომპიუტერული საცალო ჯაჭვი ტაიბეიში.
ისტორია
Acer 1976 წელს ტაივანის ქალაქ სინჯუში მულტიტექნიკური კომპანიის სახით სტან შიჰმა და მისმა მეუღლემ კიდევ ხუთ სხვა ადამიანთან ერთად დააარსეს.
მათი თავდაპირველი კაპიტალი 25 000 აშშ დოლარი იყო 11 დასაქმებულით. ამ დროისათვის, კომპანია ეწეოდა ელექტრო-ნაწილების დისტრიბუციას და კონსულტანტის როლს მიკროპროცესორულ ტექნოლოგიებში.
სახელი Acer კომპანიას 1987 წელს ეწოდა.
სქოლიო
კატეგორია:ტაივანის კომპანიები კატეგორია:კომპიუტერების მწარმოებელი კომპანიები კატეგორია:ტრანსნაციონალური კომპანიები კატეგორია:1976 წელს დაარსებული კომპანიები
პატარა ატენი
პატარა ატენი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში ატენის თემის ცენტრი (სოფლები: ბნავისი, გარდატენი, დეგეულა, დიდი ატენი, დრე, ზემო ქსოვრისი, იკვნევი, ოლოზი, ღვარები, ღვედრეთი, წედისი, ჭეჭელაანთუბანი, ხანდისი, ჯებირი), მდებარეობს მდინარე ტანის (მტკვრის მარჯვენა შენაკადი) ნაპირებზე. ზღვის დონიდან 710 მეტრი, გორიდან 6 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 861 ადამიანი.
სქოლიო
კატეგორია:გორის მუნიციპალიტეტის სოფლები
Neivamyrmex densepunctatus
Neivamyrmex densepunctatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
ნივთიერების მოხმარების აშლილობა
ნივთიერების მოხმარების აშლილობა — ნარკოტიკების (მათ შორის ალკოჰოლის) მუდმივი გამოყენება, საშინელი ზიანისა და არასასურველი შედეგების მიუხედავად. ნივთიერებების მოხმარების აშლილობას ახასიათებს: ფსიქიკური, ემოციური, ფიზიკური და ქცევითი პრობლემების მთელი რიგი, როგორიცაა: ქრონიკული დანაშაულის გრძნობა, უუნარობა შეამციროს ან შეწყვიტოს ნივთიერების მოხმარება, განმეორებითი მცდელობების მიუხედავად, ავტომობილის მართვა ნასვამ მდგომარეობაში და სხვა. ნარკოტიკების კლასები, რომელიც შედის ნივთიერების მოხმარების აშლილობაში, მოიცავს: ალკოჰოლს, კანაფს, ფენციკლიდინს და სხვა ჰალუცინოლოგებს, როგორიცაა: არიციკლოჰექსილამინები, ინჰალატორები, ოპიოიდები, სედატიური, ჰიპმოტიკური ან ანქსიოლიზური საშუალებები, სტიმულატორები, თამბაქო და სხვა.
ფსიქიკური აშლილობების დიაგნოსტიკური და სტატისტიკური სახელმძღვანელოს მე-5 გამოცემაში (2013), ნარკოტიკების ბოროტად გამოყენებისა და ნარკოტიკებზე დამოკიდებულების დიაგნოზები გაერთიანდა ნივთიერებების მოხმარების აშლილობების კატეგორიაში. ნივთიერების მოხმარების დარღვევების სიმძიმე კვალიფიცირებულია, როგორც მსუბუქი, საშუალო ან მძიმე, იმის საფუძველზე, თუ რამდენი სადიაგნოსტიკო კრიტერიუმია დაკმაყოფილებული. დაავადებათა საერთაშორისო კლასიფიკაცია, მე-11 რევიზია, ყოფს ნივთიერების მოხმარების დარღვევას ორ კატეგორიად: (1) ნივთიერების გამოყენების მავნე ნიმუში, (2) ნივთიერების დამოკიდებულება ადამიანზე.
2017 წელს, დაფიქსირდა, რომ 271-მა მილიონმა ადამიანმა გამოიყენა არალეგალური ნარკოტიკები. 2016 წლის მონაცემებით, 237 მილიონ მამაკაცს და 46 მილიონ ქალს აქვს ალკოჰოლის მოხმარების აშლილობა. 2017 წელს, არალეგალური ნივთიერებებისგან, ნივთიერების მოხმარების აშლილობამ 585,000 ადამიანი მოკლა. 2000 წლიდან 2015 წლამდე ნარკოტიკების მოხმარებით სიკვდილიანობის შემთხვევები, 60 პროცენტით გაიზარდა. 2016 წელს, ალკოჰოლის მოხმარებამ 3 მილიონი ადამიანი შეიწირა. მინი|მარჯვნივ|ნივთიერების გამოყენება, შპრიცი, აბები, მორფინი, დამოკიდებულება
მიზეზები
მნიშვნელოვანია გავითვალისწინოთ, რომ კატეგორიები ხშირად ერთმანეთს ემთხვევა, მაგალითად: მოზარდები და მოზარდები, რომელთა მშობლებს ჰქონდათ (ან აქვთ) ალკოჰოლის მოხმარების აშლილობა ახასიათებთ ალკოჰოლის პრობლემების უფრო მაღალი მაჩვენებელი. ფენომენი, რომელიც შეიძლება გამოწვეული იყოს გენეტიკური, დაკვირვებით, სოციოეკონომიკური და სხვა მიზეზობრივი ფაქტორებით. ეს კატეგორიები არ არის ნივთიერების მოხმარების აშლილობის ეტიოლოგიის კლასიფიკაციის ერთადერთი გზა. ამ სფეროებში მკვლევართა უმეტესობა, (როგორიცაა ფსიქოპათოლოგიის ეტიოლოგია), ხაზს უსვამს, რომ სხვადასხვა მიზეზობრივი ფაქტორები ურთიერთქმედებენ და გავლენას ახდენენ ერთმანეთზე რთული და მრავალმხრივი გზებით.
სოციალური დეტერმინანტები
განქორწინებული, განცალკევებული ან მარტოხელა. მძიმე დანაკლისი, არანებაყოფლობით პენსიაზე გასვლა და უსახლკარობა, ყველა ასოცირდება ალკოჰოლის პრობლემებთან, მათ შორის ალკოჰოლის მოხმარების აშლილობასთანაც.
ფსიქოლოგიური დეტერმინანტები
ფსიქოლოგიური მიზეზობრივი ფაქტორები მოიცავს კოგნიტურ, აფექტურ და განვითარების დეტერმინანტებს. მაგალითად, ადამიანები, რომლებიც თინეიჯერობის ასაკში იწყებენ ალკოჰოლის ან სხვა ნარკოტიკების მოხმარებას, უფრო მეტად განიცდიან ნივთიერებების მოხმარების აშლილობას მოზრდილებში. სხვა ფსიქოლოგიური რისკ-ფაქტორები მოიცავს: მაღალ იმპულსურობას, შეგრძნებების ძიებას და ნევროტულობას.
დიაგნოსტიკა
პირებს, რომლებიც ნარკოტიკების ან ალკოჰოლის გამოყენების შემდეგ ძალიან ცუდად ხდებიან, შეიძლება ჰქონდეთ ნივთიერების მოხმარების აშლილობა.. დიაგნოზი ჩვეულებრივ საჭიროებს სიღრმისეულ გამოკვლევას, როგორც წესი, ფსიქიატრის, ფსიქოლოგის ან ნარკომანიისა და ალკოჰოლის მრჩეველის მიერ. არსებობს 11 დიაგნოსტიკური კრიტერიუმი, რომლებიც წარმოიქმნება ნივთიერების მოხმარებისგან, რომლებიც დაკავშირებულია: კონტროლის დაკარგვასთან, პიროვნების ცხოვრებისეულ პრობლემებთან, სახიფათო გამოყენებასთან და ფარმაკოლოგიურ ეფექტებთან. DSM-5-ის გაიდლაინები ნივთიერების მოხმარების აშლილობის დიაგნოსტირებისთვის მოითხოვს, რომ ინდივიდს ჰქონდეს მნიშვნელოვანი დაქვეითება ან დისტრესი ნარკოტიკების მოხმარების გამო, და მინიმუმ ორი ქვემოთ ჩამოთვლილი სიმპტომი მოცემულ წელიწადში.
სიმძიმე
არსებობს მრავალი მეთოდი ინდივიდის ნივთიერების მოხმარების აშლილობის სიმძიმის მონიტორინგისა და კვალიფიკაციისთვის. პირებს, რომლებიც აკმაყოფილებენ მხოლოდ ორ ან სამ კრიტერიუმს, ნივთიერების მოხმარების აშლილობის მსუბუქი ფორმა აქვთ.. ნივთიერების მომხმარებლებს, რომლებიც აკმაყოფილებენ ოთხ ან ხუთ კრიტერიუმს, ზომიერი ნივთიერების მოხმარების აშლილობა აქვთ, ხოლო პირები, რომლებიც აკმაყოფილებენ ექვს ან მეტ კრიტერიუმს, მძიმე. DSM-5-ში ტერმინი ნარკომანია სინონიმია ნივთიერებების მოხმარების მძიმე აშლილობისა. ლიცენზირებული პროფესიონალები გაითვალისწინებენ უფრო ჰოლისტურ ხედვას სიმძიმის შეფასებისას, რომელიც მოიცავს კონკრეტულ შედეგებს და ქცევის ნიმუშებს, რომლებიც დაკავშირებულია ინდივიდის ნივთიერების გამოყენებასთან. ისინი ასევე, როგორც წესი, აკვირდებიან გამოყენების სიხშირეს დროთა განმავლობაში და აფასებენ ნივთიერების სპეციფიკურ შედეგებს, როგორიცაა გათიშვა ან დაპატიმრება ალკოჰოლის ზემოქმედების ქვეშ მართვის გამო. ზოგიერთი სამედიცინო სისტემა მიმართავს დამოკიდებულების სიმძიმის ინდექსს, რათა შეაფასოს ნივთიერებების გამოყენებასთან დაკავშირებული პრობლემების სიმძიმე. ინდექსი აფასებს პოტენციურ პრობლემებს შვიდი კატეგორიის საშუალებით: საქმიანობა, დახმარება, ალკოჰოლი, სხვა ნარკოტიკების მოხმარება, ოჯახი, სოციალური სივრცე და ფლიქოლოგიური მდგომარეობა.
თერაპია
თერაპევტები ხშირად კლასიფიცირებენ ქიმიურ დამოკიდებულების მქონე ადამიანებს. ნარკოტიკების მოხმარების აშლილობის მქონე ამერიკელების დაახლოებით 11% მიმართავს მკურნალობას და ამ ადამიანების 40-60% უკეთ ხდება წლის განმავლობაში. მკურნალობა ჩვეულებრივ მოიცავს კონკრეტული გზების დაგეგმვას, რათა თავიდან იქნას აცილებული ნარკოტიკული სტიმული. თერაპევტები მიზნად ისახავენ, კლიენტს დაეხმარონ ისწავლოს კმაყოფილების პოვნის უფრო ჯანსაღი გზები.
მედიკამენტები
გარკვეული მედიკამენტები შეიძლება სასარგებლო იყოს ნივთიერებების მოხმარების მძიმე დარღვევების სამკურნალოდ. შეერთებულ შტატებში, დამტკიცებულია, ხუთი მედიკამენტი ალკოჰოლისა და ნარკოტიკების მოხმარების დარღვევების სამკურნალოდ. 2002 წლის კვლევების მიხედვით, არ არის დამტკიცებული მედიკამენტები, კოკაინის, მეტამფეტამინის ან სხვა ნივთიერების გამოყენების დარღვევებისთვის. მედიკამენტები, როგორიცაა მეტადონი და დისულფირამი, შეიძლება გამოყენებულ იქნას, რათა დაეხმაროს პაციენტს კომფორტულად იმუშაოს უკანონო ნარკოტიკების ან ალკოჰოლის გარეშე.
ეპიდემიოლოგია
ნივთიერებების მოხმარების აშლილობის მაჩვენებლები განსხვავდება ეროვნებების და ნივთიერებების მიხედვით, მაგრამ საერთო გავრცელება ძალიან მაღალია. გლობალურ დონეზე, ქალებზე მეტად კაცები არიან დაავადებულები.. On a global level, men are affected at a much higher rate than women. ახალგაზრდა პირები უფრო მეტად ზარალდებიან, ვიდრე ხანდაზმულები.
შეერთებული შტატები
2020 წელს, 12 წელს ზევით ასაკის ამერიკელების 14,5%-ს ჰქონდა ნივთიერების მოხმარების აშლილობა. გასულ წელს ალკოჰოლის მოხმარების აშლილობის მაჩვენებლები 5%-ს აღემატებოდა. 12 წელზე უფროსი ასაკის ადამიანების დაახლოებით 3% უკანონო ნარკოტიკებს მოიხმარდა. The highest rates of illicit drug use disorder were among those aged 18 to 25 years old, at roughly 7%. ნარკოტიკების უკანონო მოხმარების აშლილობის ყველაზე მაღალი მაჩვენებელი 18-დან 25 წლამდე ასაკის პირებს შორის იყო, რაც დაახლოებით 7%-ს შეადგენდა. 2017 წელს შეერთებულ შტატებში დაფიქსირდა 72000-ზე მეტი სიკვდილი ნარკოტიკების გადაჭარბებული დოზის გამო, რაც სამჯერ მეტია 2002 წელთან შედარებით. სინთეზური ოპიოიდების დოზის გადაჭარბებით სიკვდილიანობის შემთხვევები, რომლებიც, როგორც წესი, შეიცავს ფენტანილს, მკვეთრად გაიზარდა ბოლო რამდენიმე წლის განმავლობაში და თითქმის 30,000 ადამიანი მოკლა. 2002 წლიდან 2017 წლამდე სინთეზური ოპიოიდებით სიკვდილიანობის მაჩვენებელი, 22-ჯერ გაიზარდა. ჰეროინის და სხვა ბუნებრივი და ნახევრად სინთეზური ოპიოიდების მოხმარებამ დაახლოებით 31,000 ადამიანი დოზის გადაჭარბებით მოკლა. კოკაინმა ხელი შეუწყო დაახლოებით 15,000 ადამიანის სიკვდილს, ხოლო მეტამფეტამინმა და ბენზოდიაზეპინებმა დაახლოებით 11,000 ადამიანის სიკვდილს. აღსანიშნავია, რომ ზემოთ ჩამოთვლილი თითოეული წამლისგან სიკვდილიანობის შეჯამება შეუძლებელია, რადგან ამ სიკვდილთაგან ბევრი მოიცავდა ნარკოტიკების კომბინაციებს, როგორიცაა კოკაინისა და ოპიოიდის ერთად გამოყენებისას დოზის გადაჭარბება. ალკოჰოლის მოხმარების შედეგად წელიწადში 88,000-ზე მეტი ადამიანი სიცოცხლეს კარგავს. თამბაქო რჩება პრევენციული სიკვდილის უმთავრეს მიზეზად, რომლის მოხმარებითაც ყოველწლიურად 480 000-ზე მეტი ადამიანი იღუპება შეერთებულ შტატებში.
კანადა
კანადის სტატისტიკის მიხედვით (2018), დაახლოებით, ყოველი მეხუთე 15 და უფროსი ასაკის კანადელი განიცდის ნივთიერების მოხმარების აშლილობას სიცოცხლის განმავლობაში. 2019 წლის კანადურ კვლევაში აღმოჩნდა, რომ მკვიდრი მოქალაქეები განიცდიდნენ უფრო მეტ ნივთიერებებთან დაკავშირებულ პრობლემებს, ვიდრე არამკვიდრი მოსახლეობა. 2012 წლის კვლევით, დადგინდა, რომ ყველაზე ხშირი ალკოჰოლის გამოყენების აშლილობა იყო კანადაში. გარდა ამისა, ონტარიოში ჩატარებულ კვლევაში 19% იყენებდა არალეგალურ ნარკოტიკებს.
ავსტრალია
ალკოჰოლი და თამბაქო ავსტრალიაში ყველაზე ხშირად გამოყენებული ნივთიერებებია. მიუხედავად იმისა, რომ თამბაქოს მოწევა მცირდება ავსტრალიაში, 18 წელზე უფროსი ასაკის 45% მწეველია, 2014–2015 წლებში არამკვიდრ ავსტრალიელებში ეს მაჩვენებელი 16% იყო. ავსტრალიელების დაახლოებით 19% კვალიფიცირდება სარისკო ალკოჰოლის მოხმარებისთვის. თუმცა, სანამ ალკოჰოლისა და თამბაქოს მოხმარება მცირდება, ავსტრალიაში იზრდება სხვა ნივთიერებების, როგორიცაა კანაფის და ოპიატების გამოყენება. კანაფი არის ყველაზე ფართოდ გამოყენებული არალეგალური ნარკოტიკი ავსტრალიაში, კანაფის მოხმარება 1,9-ჯერ მეტია მკვიდრ მოსახლეობაში, ვიდრე არამკვიდრში. რეცეპტით გაცემული ოპიოიდების მოხმარების ყველაზე დიდი მაჩველებელი ავსტრალიაში დაფიქსირდა, თუმცა ნივთიერების გამოყენება ჯერ კიდევ უფრო დაბალია, ვიდრე აშშ-ში.
სქოლიო
კატეგორია:დამოკიდებულება კატეგორია:ნივთიერებაზე დამოკიდებულება კატეგორია:ნივთიერებებთან დაკავშირებული აშლილობები
მეფუტკრეობა
მეფუტკრეობა — სოფლის მეურნეობის დარგი, რომლის ამოცანაა ფუტკრის მოშენება ადამიანის კვებისა და ჯანმრთელობისათვის საჭირო პროდუქტების — თაფლის, ცვილის, „რძის“ დინდგელის, ჭეოსა და შხამის მისაღებად. ფუტკარი ჯვარედინმტვერია მცენარეთა განაყოფიერებით ზრდის ხეხილისა და ბაღჩეული კულტურების საჰექტარო მოსავლიანობას, აუმჯობესებს ნაყოფის ხარისხს. საქართველოში მეფუტკრეობის სიძველესა და ფუტკრის ოჯახის სიმრავლეზე მიუთითებს ძვ. წ. IV საუკუნის ბერძენი ისტორიკოსისა და მხედართმთავრის ქსენოფონტეს წერილობითი წყაროები. საქართველოში ძირითადად არსებობდა მეფუტკრეობის 3 ფორმა: ტყიური, ნახევრად შინაური და შინაური. ტყიური მეფუტკრეობის უმარტივესი წესი იყო „კლდის ფუტკრის“ ნაყოფის მოპოვება, რაც საქართველოს მრავალ კუთხეში წარმოადგენდა თაფლისა და ცვილის მიღების მნიშვნელოვან და მუდმივ წყაროს. თაფლისა და ცვილის მოპოვების ერთ-ერთი გავრცელებული ხერხი იყო „ხე-ფუტკარზე“ ნადირობა, რომელიც მიზნად ისახავდა ტყიური ფუტკრის ან მისი ნაყოფის მოპოვებას. ამ შემთხვევაში ფუტკრის ოჯახის შენარჩუნებაზე არ ზრუნავდნენ. მას სკის გატეხა, დაშრეტა ან გაქრობა-დანელება ეწოდებოდა, ტყიური მეფუტკრეობის უფრო გაიშვიათებული სახე ფუტკრის ოჯახის შინ წამოყვანა იყო, რაც ფუტკრის პროდუქტების რეგულარულად მოხმარებას ისახავდა მიზნად.
გურიასა და აჭარაში არსებობდა მეფუტკრეობის ისეთი ფორმაც, როდესაც ფუტკრის სისტემატური ექსპლუატაცია ხდებოდა ტყეშივე, ხელოვნურ გეჯებში.
მეფუტკრეობის გაბატონებული ფორმა საქართველოში შინაური მეფუტკრეობა იყო, რომელიც გულისხმობდა ხელოვნურ გეჯას და საგანგებოდ გაწყობილ საფუტკრეს. მეფუტკრეობის ისტორიაში განარჩევენ 3 პერიოდს:
მეფუტკრეობის მეცნიერულ დარგად ჩამოყალიბებას ხელი შეუწყო რუსი მეფუტკრის პ. პროკოპოვიჩის მიერ ჩარჩოიანი სკისა (1814) და ჩეხი მეფუტკრის ფ. გრუშკას მიერ თაფლსაწურის გამოგონებამ (1865), ფ. იუბერის, ი. ჯერზონის, ი. სვამერდამის და სხვათა გამოკვლევებმა. 1897 წელს შვეიცარელი, ფრანგი და ინგლისელი მეფუტკრეების ინიციატივით შეიქმნა საერთაშორისო ფედერაცია „აპიმონდია“, რომელიც 2-3 წელიწადში ერთხელ აწყობს საერთაშორისო კონგრესსა და სიმპოზიუმს. აქვს ხუთენოვანი პერიოდული ჟურნალი „აპიაკტა“, რომელიც აშუქებს მეფუტკრეობის აქტუალურ საკითხებს და აწარმოებს სამეცნიერო-ტექნიკურ ინფორმაციის გაცვლას.
XIX საუკუნეში საქართველოში მეფუტკრეთა კადრებს ამზადებდა ილია წინამძღვრიშვილის მიერ სოფ. წინამძღვრიანთკარში დაარსებული სასოფლო-სამეურნეო სკოლა. 90-იან წლებში თბილისში დაარსდა ამიერკავკასიის მეაბრეშუნეობისა და მეფუტკრეობის საცდელი სადგური, სადაც ცნობილმა რუსმა მკვლევარმა კ. გორბაჩოვმა და ნ. შავროვმა საფუძველი ჩაუყარეს კავკასიური ფუტკრის შესწავლას. მათი საქმიანობა განაგრძეს ქართველმა მეფუტკრეებმა ლ. ერისთავმა, პ. ლოლაძემ, ს. ჟღენტმა, ი. გაბუნიამ, მ. ლეკიშვილმა, ქ. ყანჩაველმა და სხვებმა. უნდა აღინიშნოს ქართველი მწიგნობარი მეფუტკრის ა. წულაძის დამსახურება, რომელმაც 1910 წელს დაწერა პირველი ქართული სახელმძღვანელო მეფუტკრეობაში. 1976 წელს საქართველოში შეიქმნა მეფუტკრეობის სამეცნიერო-საწარმოო გაერთიანება, რომლის სამეცნიერო ნაწილს შეადგენს საცდელი სადგური თავისი განყოფილება-ლაბორატორიებითა და საყრდენი პუნქტებით, ხოლო საწარმოო ნაწილს — ქართული ფუტკრის სანაშენები, რომლის პროდუქცია დედა ფუტკრებისა და ამანათნაყრების სახით იგზავნება როგორც მოძმე რესპუბლიკებში, ისე უცხოეთის მრავალ ქვეყანაში. გაერთიანებას აქვს ინვენტარის საწარმოო კომბინატი. საქართველოში მეფუტკრეობას აქვს სანაშენე, სადამტვერვო და პროდუქტიული მიმართულება. სანაშენე მიმართულების საფუტკრეებია დასავლეთ საქართველოში (სამეგრელო, გურია, აფხაზეთი, იმერეთი), სათაფლე-პროდუქტიული — ძირითადად კახეთსა და მესხეთ-ჯავახეთში, ხოლო სადამტვერვო — ქართლის რაიონებში.
ლიტერატურა
* კატეგორია:დამტვერვა
ალექსანდრე კემურჯიანი
ალექსანდრე ლეონის ძე ქემურჯიანი (Александр Леонович Кемурджиан; დ. 4 ოქტომბერი, 1921 — გ. 25 თებერვალი, 2003) — საბჭოთა მექანიკოსი, რომელიც მე-20 საუკუნეში ძირითადად მუშაობდა VNIITtransmash ინსტიტუტში. ცნობილია Lunokhod 1-ის პირველი პლანეტარული როვერის დაპროექტებით.
ადრეული ცხოვრება
კემურჯიანი დაიბადა სომეხი მშობლების ოჯახში, 1921 წლის 4 ოქტომბერს ვლადიკავკაზში, დღევანდელ ჩრდილოეთ ოსეთის დედაქალაქში. მისი მამა (დ. 1898) და დედა (დ. 1901) იყვნენ მოხალისეები რუსეთის სამოქალაქო ომის მე-11 წითელ არმიაში. მისი სომეხი ბებია-ბაბუა ტრაპიზონიდან იყვნენ, რომლებიც მე-19 საუკუნის ბოლოს ბათუმში დასახლდნენ. დედამისი დონის როსტოვიდან იყო.
1940 წელს ჩაირიცხა მოსკოვის ბაუმანის უმაღლეს ტექნიკურ კოლეჯში. მეორე მსოფლიო ომის აღმოსავლეთ ფრონტის დაწყებისთანავე, 1941 წელს, მას და სატანკო განყოფილების სხვა სტუდენტებს დაევალათ დაზიანებული ტანკების შეკეთება. 1942 წლის დასაწყისში მოხალისედ შეუერთდა საბჭოთა არმიას. მან მონაწილეობა მიიღო კურსკის, დნეპრისა და ვისლა-ოდერის ბრძოლებში. მსახურობდა NKVD-ის 162-ე ქვეით დივიზიაში. მან უფროსი ლეიტენანტის წოდება 1946 წელს მიიღო. გაწეული სამსახურისთვის დაჯილდოვებული იყო მამაცობის, წითელი ვარსკვლავის ორდენით (1944), სამამულო ომის ორდენით (1945, 1995), ღირსების სამკერდე ნიშნის ორდენით, და მედლით, „საბრძოლო დამსახურებისთვის“. ომის შემდეგ, 1951 წელს დაამთავრა ბაუმანის უმაღლესი ტექნიკური კოლეჯის სატრანსპორტო საშუალებების განყოფილება.
კარიერა
1951 წელს კემურჯიანმა დაიწყო მუშაობა ლენინგრადში დაფუძნებულ No100 საკავშირო სამეცნიერო-კვლევით ინსტიტუტში. კემურჯიანის კვლევა ფოკუსირებული იყო მუდმივად ცვლადი ტრანსმისიის მეთვალყურეობაზე. 1957 წელს დაიცვა სამეცნიერო საკანდიდატო ნაუკის დისერტაცია. 1959 წლიდან კემურჯიანი ხელმძღვანელობდა კვლევებს ჰაერბალიშიანი გემის შესახებ.
იგი ავტორია 200 სამეცნიერო პუბლიკაციისა.
1963-დან 1973 წლამდე კემურჯიანი ხელმძღვანელობდა გუნდს, რომელსაც დაევალა ლუნოხოდის პროგრამის შასის შემუშავება. მისმა გუნდმა დააპროექტა Lunokhod 1 (1970) და Lunokhod 2 (1973). 1969 წელს დაინიშნა დირექტორის მოადგილედ და მთავარ დიზაინერად VNIITransmash-ში. მისი ხელმძღვანელობით ინსტიტუტი გახდა კოსმოსური ტრანსპორტის ინჟინერიის ლიდერი. 1971 წელს იგი გახდა ტექნიკურ მეცნიერებათა დოქტორი, ხოლო 1977 წელს პროფესორი.
შემდგომი წლები და გარდაცვალება
კემურჯიანი პენსიაზე გავიდა 1998 წელს. 2000 წელს იგი გახდა რუსეთის კოსმონავტიკის აკადემიის სანქტ-პეტერბურგის ფილიალის (StPB RAC) დამფუძნებელი წევრი. 2000 წლის ნოემბერში იყო მთავარი მომხსენებელი ლუნოხოდის შეხვედრის 30 წლისთავზე, რომელიც გაიმართა ტოვსტონოგოვის ბოლშოის დრამატულ თეატრში. საჯარო სივრცეში ბოლოს გამოჩნდა 2003 წლის იანვრის შუა რიცხვებში. რამდენიმე დღის შემდეგ მან ბარძაყის მოტეხილობა მიიღო და საავადმყოფოში გადაიყვანეს. გარდაიცვალა სანქტ-პეტერბურგში 2003 წლის 24  ან 25  თებერვალს. დაკრძალეს პეტერბურგში, სმოლენსკის სომხურ სასაფლაოზე.
აღიარება
კემურჯიანი აღიარებულია „პლანეტარული როვერების დიზაინის რუსული სკოლის დამფუძნებლად“. მთვარის როვერებზე მუშაობისთვის კემურჯიანმა 1973 წელს მიიღო ლენინის პრემია. მცირე პლანეტას, რომელიც აღმოაჩინა 1976 წლის 26 აგვისტოს ნიკოლაი ჩერნიხმა ყირიმის ასტროფიზიკურ ობსერვატორიაში, ეწოდა 5933 კემურჯიანი. ის იყო The Planetary Society-ის, ევროპის გეომეცნიერებათა კავშირის და სხვა გამორჩეული საზოგადოებების წევრი. კემურჯიანის შესახებ დოკუმენტები, ფოტოები და სხვა საარქივო მასალები ინახება რუსეთის სამეცნიერო-ტექნიკური დოკუმენტაციის სახელმწიფო არქივში.
სქოლიო
კატეგორია:საბჭოთა გამომგონებლები კატეგორია:რუსი ავიაკონსტრუქტორები კატეგორია:სომეხი მეცნიერები კატეგორია:გარდაცვლილი 2003 კატეგორია:დაბადებული 1921
კურფიურსტები
მინი|350px|არჩევის ილუსტრაცია (მაცხნიდან მარჯვნივ: კელნის, მაინცის და ტრირის არქიეპისკოპოსები, პფალცის, საქსონიის და ბრანდენბურგის მთავრები და ბოჰემიის მეფე). კურფიურსტები (Kurfürsten, სიტყვასიტყვით — ამომრჩეველი მთავრები < Kur — ამორჩევა და Fürst — მთავარი) — „საღვთო რომის იმპერიაში“ მთავრები, რომელთაც XIII საუკუნიდან მიენიჭათ მეფის (იმპერატორის) არჩევის უფლება. კურფიურსტები იყვნენ: ტრირის, კელნის და მაინცის არქიეპისკოპოსები, საქსონიის, პფალცის, ბრანდენბურგის საერო მთავრები და ბოჰემის (ჩეხიის) მეფე. კურფიურსტების უფლებები და განსაკუთრებული პრივილეგიები იურიდიულად კარლ IV-ის ოქროს ბულით (1356) გაფორმდა. რაიხსტაგში კურფიურსტების კოლეგიამ შეადგინა პირველი კურია. იმპერიის გაუქმებასთან ერთად (1806) კურფიურსტთა კოლეგია გაუქმდა. ფორმალურად კურფიურსტების ტიტული მხოლოდ ჰესენ-კასელის მფლობელებმა შეინარჩუნეს 1988 წლამდე.
რესურსები ინტერნეტში
კატეგორია:საღვთო რომის იმპერია კატეგორია:დინასტიები
მექეთი
მექეთი — მთა საქართველოში, მცხეთა-მთიანეთის მხარეში, ახალგორისა და ყაზბეგის მუნიციპალიტეტების საზღვარზე. მდებარეობს ალევის ქედის ჩრდილოეთ ნაწილში. სიმაღლე 2937 მ. აგებულია შუაიურული თიხაფიქლებით, ქვიშაქვებითა და კირქვებით. დამახასიათებელია ნაზი რელიეფი. შემოსილია სუბალპური და ალპური მდელოებით.
ლიტერატურა
კატეგორია:მცხეთა-მთიანეთის მხარის მთები
მეფყაში
ლიტერატურა
კატეგორია:სამეგრელო-ზემო სვანეთის მხარის მთები
ნინგალუს სანაპირო
ნინგალუს სანაპირო (Ningaloo Coast) — 604 500 ჰა ფართობის საზღვაო და სახმელეთო ტერიტორია ავსტრალიის უკიდურეს ჩრდილო-დასავლეთ ნაწილში. მოიცავს მსოფლიოში ერთ-ერთ უგრძეს, სანაპიროსთან ყველაზე ახლოს მდებარე რიფებს. ტერიტორიის სახმელეთო ნაწილი ხასიათდება ფართო კარსტული სისტემითა, მიწისქევშა გამოქვაბულებისა და წყლის დინებების ქსელით, რაც ხელს უწყობს უიშვიათესი სახეობის მცენარეთა და ცხოველთა გავრცელებას, რის შედეგადაც ნინგალუს სანაპირო წარმოადგენს განსაკუთრებული ბიომრავალფეროვნების, როგორც საზღვაო, ისე სახმელეთო ძეგლს. სანაპიროსთან ხდება ვეშაპისებრი ზვიგენების ყოველწლიური თავყრილობები. ეს წყლები მრავალი სახეობის გავრცელების არეალია, მათ შორისაა ზღვის კუ.
2011 წლის 24 ივნისს, ნინგალუს სანაპირო იუნესკომ მსოფლიო მემკვიდრეობის ძეგლთა სიაში შეიტანა.
რესურსები ინტერნეტში
კატეგორია:მსოფლიო მემკვიდრეობის ძეგლები ავსტრალიაში
მანოლო ელ დელ ბომბო
მინი|180პქ|მანოლო ელ დელ ბომბო [[მსოფლიო საფეხბურთო ჩემპიონატი 2006|2006 წლის მსოფლიო ჩემპიონატზე]] მანუელ კასერეს არტესერო (Manuel Cáceres Artesero; დ. 15 იანვარი, 1949, სიუდად-რეალი, ესპანეთი), ცნობილია სახელით მანოლო ელ დელ ბომბო (Manolo el del Bombo - მედოლე მანოლო) — მსოფლიოში ყველაზე ცნობილი და პოპულარული ფეხბურთის გულშემატკივარი. გულშემატკივრობს საფეხბურთო კლუბ „ვალენსიასა“ და ესპანეთის ეროვნულ ნაკრებს. ეროვნული ნაკრების თამაშებზე ატარებს დიდ ბერეტს, 12-ნომრიან მაისურასა და დოლს წარწერით „El bombo de España“ („ესპანეთის დროშა“).
რესურსები ინტერნეტში
კატეგორია:სპორტული გულშემატკივრები კატეგორია:დაბადებული 1949 კატეგორია:დაბადებული 15 იანვარი
დუშეთის მაზრა
დუშეთის მაზრა — ადმინისტრაციულ-ტერიროტიული ერთეული რუსეთის იმპერიაში, ყოფილი თბილისის გუბერნიის შემადგენელი ნაწილი. შეიქმნა 1802 წელს. მოიცავდა თანამედროვე დუშეთის რაიონის დიდ ნაწილს, მცხეთისა და ყაზბეგის რაიონების ტერიტორიას. 1803 წელს დუშეთიდან სამაზრო ცენტრი გადაიტანეს ანანურში და დუშეთის მაზრას ანანურის მაზრა ეწოდა.
1821 წელს დუშეთის მაზრა კვლავ აღდგა. 1840 წელს შეიქმნა საქართველო-იმერეთის გუბერნია, რამაც მხარის ადმინისტრაციულ-ტერიტორიული დანაწილების რეორგანიზაცია გამოიწვია. იმავე წელს დუშეთის მაზრა გააუქმეს. 1867 წელს დუშეთის მაზრა კვლავ აღადგინეს, ამჯერად მის შემადგენლობაში შევიდა თბილისის მაზრის დუშეთის უბანი, გორის მაზრის ქსნის უბანი, გაუქმებული მთის ოკრუგი და გაუქმებული თიანეთის ოკრუგის ნაწილი. შემდგომში დუშეთის მაზრაში შედიოდა ოთხი უბანი: ახალგორის (1890 წლიდან ქსნის), ბაზალეთის, ქვეშისა და მცხეთის.
1927 წლის მონაცემებით დუშეთის მაზრის მოსახლეობა შეადგენდა 61263 ადამიანს. მაზრაში შედიოდა 20 თემი: მისაქციელი, მუხრანი, მჭადიჯვარი, საგურამო, ჭოპორტი, ანანური, ჟინვალი, ბაზალეთი, ფასანაური, მლეთა, კობი, ყაზბეგი, მაღაროსკარი, ბარისახო.
დუშეთის მაზრა გაუქმდა 1929 წელს. დუშეთის მაზრის ტერიტორიაზე შეიქმნა ყაზბეგის, მცხეთის და დუშეთის რაიონები.
სქოლიო
კატეგორია:ტფილისის გუბერნია კატეგორია:რუსეთის იმპერიის მაზრები
ბელარუსის საპრეზიდენტო არჩევნები 2006
ბელარუსის საპრეზიდენტო არჩევნები 2006 — რიგით მესამე საპრეზიდენტო არჩევნები ბელარუსში. არჩევნების შედეგების თანახმად ბელარუსის პრეზიდენტის პოსტზე კვლავ ალექსანდრე ლუკაშენკო დარჩა მოსახლეობის 84.4%-ის მხარდაჭერით. ამასთან, დასავლეთელმა დამკვირვებლებმა არჩევნები გაყალბებულად მიიჩნიეს. ევროპის უშიშროებისა და თანამშრომლობის ორგანიზაციამ (ეუთო) განაცხადა, რომ არჩევნებმა „ეუთოს დემოკრატიული არჩევნების ვალდებულებები ვერ დააკმაყოფილა“.
კანდიდატები
2006 წლის 17 თებერვალს ბელარუსის ცენტრალურმა ეროვნულმა საარჩევნო კომისიამ არჩევნებში მონაწილე კანდიდატების სია გამოაქვეყნა:
შედეგები
2006 წლის 19 მარტს ეგზიტპოლის შედეგებმა აჩვენა, რომ არჩევნებში მესამე ვადით ლუკაშენკომ გაიმარჯვა. ოპოზიციის თქმით მან ეს ხმების გაყალბებით და ამომრჩევლის დაშინებით მიაღწია. Gallup-ის ორგანიზაციამ განაცხადა, რომ ბელარუსის ახალგაზრდული ორგანიზაციის კომიტეტს მთავრობა აკონტროლებს. ამავე ორგანიზაციამ არჩევნების დღესვე, საღამოს გამოაქვეყნა არჩევნების შედეგები, მიუხედავად იმისა, რომ ხმის მისაცემი ობიექტები 8 საათზე დაიხურა.
2006 წლის 8 აპრილს ლუკაშენკო მესამე ვადით აირჩიეს და მისი ინაუგურაცია მოეწყო.
ბელარუსის მთავრობა
თავდაპირველად ბელარუსის ხელისუფლებამ პირობა დადო, რომ არჩევნების შემდგომ საპროტესტო აქციებს არ ჩაშლიდა. მაგრამ, მოგვიანებით, ხელისუფლებამ მომიტინგეთა დასაშლელად სხვადასხვა ხერხები გამოიყენა. მოგვიანებით ლუკაშენკომ განაცხადა, რომ გაიმარჯვა და „ჯინსების რევოლუცია“ დაამარცხა. მან ასევე დადო პირობა, რომ მილინკევიჩსა და კოზულინს არ დააპატიმრებდა.
25 მარტს სპეცრაზმი დემონსტრანტებს დაუპირისპირდა და მათ უკან დახევა აიძულეს. რამდენიმე მათგანს ხელკეტებით გაუსწორდნენ. შეტაკებების შედეგად დაიღუპა ერთ-ერთი მომიტინგე. ოთხი აფეთქება მოხდა, რომლებიც სავარაუდოდ პოლიციის მიერ ნასროლო ხელყუმბარები იყო. რუსული სააგენტოების ინფორმაციით, ბევრი მომიტინგე დააკავეს, მათ შორის ოპოზიციის ერთ-ერთი ლიდერი ალექსანდრე კოზულინი. ოპოზიციის მთავარმა ლიდერმა ალექსანდარ მილინკევიჩმა უარყო რუსული სააგენტოების მიერ გავრცელებული ინფორმაცია იმის თაობაზე, რომ ის პოლიციელებმა დააკავეს.
29 მარტს Gazeta.ru– მ გაავრცელა ინფორმაცია, რომ ოპოზიციის ლიდერი კოზულინი დააპატიმრეს და მას 6 წლით თავისუფლების აღკვეთა მიუსაჯეს ბუნტის მოწყობისა და ხულიგნობისთვის. მილინკევიჩს ხულიგნობისთვის 15 დღიანი პატიომრობა შეეფარდა.
Moscow News– ის თანახმად, ბელარუსის სახელმწიფოს საკუთრებაში არსებული ტელევიზიის ორი ჟურნალისტი მომიტინგეებმა სცემეს მინსკის ქუჩებში და მძიმე დაზიანებებით საავადმყოფოში გადაიყვანეს. ბელორუსის პირველი სახელმწიფო არხის რეპორტიორმა მიხეილ კრისტინმა ტვინის შერყევა მიიღო, ოპერატორმა დიმიტრი ჩუმაკმა კი ხერხემლის ტრავმა. ჟურნალისტები დაშავდნენ ბელორუსის დედაქალაქში შაბათის არეულობის დროს. ოპოზიციის წარმომადგენლებმა ამ ინფორმაციას ყალბი უწოდეს.
ბელარუსული ოპოზიცია
შედეგების გამოცხადების შემდეგ, მინსკში ოქტომბრის მოედანზე ხალხი შეიკრიბა, სადაც თეთ და წითელ ზოლებიან დროშას, ასევე ევროკავშირის დროშას, ასევე სახვადასხვა ქვეყნების დროშებს: უკრაინის, პოლონეთის, რუსეთის, საქართველოსა და სომხეთის დროშებს.
შეკრებილ დემონსტრანტთა რაოდენობა 5000-დან 10 000-მდე მერყეობდა, რაც ბოლო წლებში ბელარუსში ყველაზე მასშტაბურ მიტინგს წარმოადგენდა. მეორე დღეს კარვების ბანაკი დაიდგა ოქტომბრის მოედანზე, მინსკის ცენტრში. მთავარი ოპოზიციის ლიდერები მოითხოვდნენ საპროტესტო აქციების გაგრძელებას შაბათამდე, დიდ აქციამდე, რომლის რიცხვიც ბელორუსიის სახალხო რესპუბლიკის ჩამოყალიბების თარიღს ემთხვეოდა. ამის მიუხედავად, პარასკევს ღამით სპეცრაზმელები გაგზავნეს საპროტესტო ადგილზე და დააკავეს 377 მონაწილე (460, სხვა წყაროების თანახმად), მათ შორის ჟურნალისტები. დაკავებულთა უმეტესობას 5-დან 15 დღემდე თავისუფლების აღკვეთა მიუსაჯეს. დაკავებულებს შორის იყვნენ რუსეთის, პოლონეთის, უკრაინის, კანადისა და საქართველოს მოქალაქეები. პროტესტის შესახებ იური ჩაშჩავსკიმ დოკუმენტური ფილმი, კალინობსკის მოედანი შექმნა.
სქოლიო
კატეგორია:ბელარუსის საპრეზიდენტო არჩევნები კატეგორია:2006 წლის არჩევნები
Neivamyrmex detectus
Neivamyrmex detectus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
630
თარიღი უცნობია
*
სპილენძა
სპილენძა (Coronella austriaca) — გველი ანკარასებრთა ოჯახისა. მისი სხეულის სიგრძეა 80 სმ, ფერად მურა ან მოწითალოა, ზურგზე შავი წინწკლები აყრია. გავრცელებულია ევროპასა და დასავლეთ აზიაში. საქართველოში გვხვდება მთისწინეთში, ტყის სუბალპურ და ალპურ ზონაში. შედარებით მშრალი ადგილების ბინადარია. იმალება სოროებში, ქვებისა და კუნძების ქვეშ. იკვებება ძირითადად ხვლიკებით, აგრეთვე მღრღნელებით და მწერებით. დიდტანიან მსხვერპლს სხეულის რგოლებით გუდავს. კვერცხცოცხლადმშობია. შობს 2-15 ნაშიერს.
ლიტერატურა
კატეგორია:ანკარასებრნი
კრისტიან დანიელსონი
კრისტიან დანიელსონი (Christian Danielsson, დ. 27 სექტემბერი 1956, ლიდინგე ) — შვედი დიპლომატი.
1977 წლის სექტემბრიდან 1981 წლის აგვისტომდე სწავლობდა ბიზნესის ადმინისტრირებასა და ეკონომიკას სტოკჰოლმის ეკონომიკის სკოლაში.
დიპლომატიური კარიერა 1981 წლის სექტემბერში დაიწყო მეორე მდივნის პოზიციით. 1982 წლის სექტემბერში პირველად დაინიშნა შვედეთის მისიაში საზღვარგარეთ ანგოლაში, სადაც 1984 წლამდე მსახურობდა. ანგოლის შემდეგ იგი ეუთოში შვედეთის მისიაში განამწესეს. 1987 წელს დანიელსონი დააწინაურეს და საელჩოს პირველი მდივანი გახდა. 1992 წლიდან 2008 წლამდე ეკავა სხვადასხვა თანამდებობა ევროკავშირში შვედეთის წარმომადგენლობაში. 2008 წელს დაინიშნა შვედეთის მუდმივ წარმომადგენლად ევროპის კავშირში. ეს თანამდებობა 2012 წლამდე ეკავა.
2013 წლის 1 ოქტომბერს დაინიშნა ევროპის კავშირის სამეზობლო და გაფართოების მოლაპარაკების (NEAR) დირექტორად.
2021 წლის 8 მარტს დანიელსონი დაინიშნა ევროპული საბჭოს პრეზიდენტის, შარლ მიშელის პირად წარმომადგენლად საქართველოში.
დანიელსონმა საქართველოში ოპოზიციისა და ხელისუფლების წარმომადგენლებთან არაერთი შეხვედრა გამართა 12 მარტიდან. შეხვედრები როგორც ცალ-ცალკე, ისე ერთად ტარდებოდა. პროცესში მონაწილეობდნენ ევროკავშირის და აშშ-ის ელჩები, კარლ ჰარცელი და კელი დეგნანი. თბილისში გამართულ ბოლო, ერთობლივ შეხვედრაზე, რომელიც 18 მარტს, დღის სამი საათისთვის დაიწყო და გვიან ღამემდე გაგრძელდა, მხარეებმა შეთანხმებას ვერ მიაღწიეს.
მოლაპარაკების მეორე ტური დანიელსონის მედიაციით საქართველოში 29 მარტიდან განახლდა.
სქოლიო
კატეგორია:შვედი დიპლომატები
სულიას შტატი
მინი|250პქ|სულიას მუნიციპალიტეტები მინი|300პქ|[[ლარას შტატი|ლარა-სულიას დამაკავშირებელი გზატკეცილი]]
სულია (Estado Zulia) — შტატი ვენესუელაში. დედაქალაქია მარაკაიბო. მისი ფართობი 63 100 კმ²-ს შეადგენს, მოსახლეობა კი 2010 წლის მონაცემებით 3 821 068 ადამიანია, რა მხრივაც ის ვენესუელის უდიდესი შტატია.
მდებარეობს ქვეყნის ჩრდილო-დასავლეთ ნაწილში, მარაკაიბოს ტბის გარშემო. ეს ტბა უდიდესია ლათინურ ამერიკაში და მის აუზში განთავსებულია დასავლეთ ნახევარსფეროს ნავთობისა და გაზის ერთ-ერთი უდიდესი საბადოები.
სულიას საზღვრები საკმაოდ ვრცელია. აღმოსავლეთით, ის ვენესუელას კოლუმბიისგან გამოყოფს. ჩრდილო-დასავლეთით ესაზღვრება გუახირის ნახევარკუნძული და პერიხის მთები, აღმოსავლეთით — ფალკონისა და ლარას შტატები, ხოლო სამხრეთით — ვენესუელის ანდური შტატები — ტაჩირა, მერიდა და ტრუხილიო.
უდიდესია სულიას ნავთობისა და გაზით მიღებული შემოსავლების როლი ვენესუელის ეკონომიკაში. ამავე დროს ის უმნიშვნელოვანესი სასოფლო-სამეურნეო არეალიცაა.
ისტორია
სულიას შტატის კატეგორია 1864 წლის კონსტიტუციამ მიანიჭა, რომელმაც პროვინცია მარაკაიბოს შტატად აქცია მანამდე არსებულ ფარგლებში. იმავე წლის დასასრულს, შტატიის სტატუსი შეიცვალა და მას სულიას სუვერენული შტატი ეწოდა, თუმცა ამან მხოლოდ სამ თვეს გასტანა. 1874 წელს მისი სახელი კვლავ სულიას შტატი გახდა. 1881 წელს, ფედერალური მთავრობის გადაწყვეტილებით შეიქმნა ფალკონ-სულიას შტატი, მაგრამ 1890 წელს, კონგრესის გადაწყვეტილებით ის კვლავ გაიყო. საბოლოოდ, თანამედროვე საზღრებში სულიას შტატი 1899 წელს ჩამოყალიბდა.
სქოლიო
კატეგორია:ვენესუელის შტატები კატეგორია:სულიას შტატი
ბაქოს საინჟინრო უნივერსიტეტი
ბაქოს საინჟინრო უნივერსიტეტი (აზერბ.Bakı Mühəndislik Universiteti, ინგლ. Baku Engineering University) — არის აზერბაიჯანის სახელმწიფო უმაღლესი საგანმანათლებლო დაწესებულება. უნივერსიტეტის რექტორი არის ხავერ მამედოვი.
ისტორია
ბაქოს საინჟინრო უნივერსიტეტი დაარსდა 2016 წლის 8 ნოემბერს აზერბაიჯანის რესპუბლიკის პრეზიდენტის ილჰამ ალიევის ბრძანებით. უნივერსიტეტის წესდება დამტკიცდა 2017 წლის 21 თებერვალს. სტუდენტთა პირველი მიღება ჩატარდა 2017 წელს.
სტრუქტურა
აზერბაიჯანის ეკონომიკის განვითარების ამჟამინდელი დონის შესაბამისად, უნივერსიტეტი ითვალისწინებს სპეციალისტების მომზადებას, რომლებსაც შეუძლიათ წარმოების პროცესების ორგანიზება და ინოვაციურ ტექნოლოგიებთან მუშაობა მეცნიერებაზე დაფუძნებულ სამრეწველო საწარმოებში. ბაქოს საინჟინრო უნივერსიტეტში ბაკალავრის, მაგისტრატურისა და დოქტორანტურის სპეციალობებზე სწავლება მიმდიანრეობს სამ ენაზე: აზერბაიჯანულ, რუსულ და ინგლისურ ენებზე.
აღნიშნულ უნივერსიტეტში მოქმედებს ოთხი ფაკულტეტი, ესენია:
თანამედროვე და გამოცდილი მატერიალურ-ტექნიკური აკადემიური ბაზა, რომელიც საშუალებას აძლევს უნივერსიტეტს მოამზადოს სტუდენტები თეორიული და პრაქტიკული უნარებისა და ცოდნისთვის, რომლებიც ეხება პროფესიას, პრობლემების გადაჭრას, გუნდურ მუშაობას, საინჟინრო პრაქტიკის ტექნიკურ უნარებს, ხელმძღვანელობის უნარს, ინოვაციურ აზროვნებას და ა.შ.
ბაქოს საინჟინრო უნივერსიტეტი ამზადებს ახალგაზრდა პედაგოგებსა და სპეციალისტებს, როგორც თეორიული, ასევე პრაქტიკული ცოდნით მათემატიკისა და ინფორმატიკის, ფიზიკის, ქიმიისა და ბიოლოგიის დარგებში.
აღსანიშნავია ასევე ისიც, რომ ფინანსთა და ბუღალტრული აღრიცხვის, ბიზნესის ადმინისტრირების, საჯარო მმართველობის განყოფილებების სტუდენტებს საშუალება ექნებათ ანალიტიკური ანალიზი გაუწიონ ეკონომიკურ პროცესებს.
მოქმედებს სადოქტორო პროგრამა მათემატიკაში, მექანიკაში, ფიზიკაში, ტექნიკურ მეცნიერებაში, ეკონომიკურ მეცნიერებაში, ფილოლოგიურ მეცნიერებებში, მსოფლიო ლიტერატურაში და ასევე პედაგოგიკაში.
აქ არის სემინარების დარბაზი 150 კაცზე და ასამბლეის დარბაზი 360 კაცზე, სასადილო 700 ადამიანზე გათვლილი მასწავლებლებისა და სტუდენტებისთვის, კაფეტერია და სამედიცინო ცენტრი.
ბაქოს საინჟინრო უნივერსიტეტი მუშაობს დიდ კამპუსში, რომელიც მდებარეობს აფშერონის ნახევარკუნძულზე.
სტუდენტების საერთო საცხოვრებლები აკმაყოფილებს ყველაზე თანამედროვე მოთხოვნებს. 300 კაცზე განთავსებულია ვაჟთა და გოგონების საერთო საცხოვრებლები. საერთო საცხოვრებლის 77 ოთახიდან თითოეული 4 ადამიანისთვისაა განკუთვნილი. ყველა სართული აღჭურვილია დასვენების ზონით და სასწავლო ოთახებით. შენობაში ფუნქციონირებს მდიდარი ბიბლიოთეკა, საკონფერენციო და ფიტნეს დარბაზები, კვების და საყოფაცხოვრებო მომსახურება.
უნივერსიტეტში 335 ლექტორი ასწავლის 4897 სტუდენტს.
სქოლიო
კატეგორია: ბაქოს უნივერსიტეტები კატეგორია: აზერბაიჯანის უნივერსიტეტები კატეგორია: კავკასია
1916
ნობელის პრემიის ლაურეატები
*
პატარა გარეჯვარი
პატარა გარეჯვარი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (კარალეთის თემი). მდებარეობს შიდა ქართლის ვაკეზე, მდინარე აძურის (მეჯუდის მარჯვენა შენაკადი) მარჯვენა მხარეს. ზღვის დონიდან 660 მეტრი, გორიდან 12 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 1483 ადამიანი.
სქოლიო
კატეგორია:გორის მუნიციპალიტეტის სოფლები
ღრმაღელე
საკუთარი სახელი ღრმაღელე შეიძლება აღნიშნავდეს:
კარლო კოლოდი
კარლო ლორენცინი (დ. 24 ნოემბერი, 1826 — გ. 26 ოქტომბერი, 1890), უფრო მეტად ცნობილი ფსევდონიმით კარლო კოლოდი — იტალიელი მწერალი, განთქმული ზღაპრით „პინოქიოს თავგადასავლები. ხის თოჯინას ამბავი“. მწერლის ფსევდონიმი მომდინარეობს ტოსკანას ერთ-ერთი პატარა სოფლისგან, სადაც დაიბადა მისი დედა.
მწერალს პირველი პოპულარობა მოუტანა რომანმა რომანი მატარებელში (Un romanzo in vapore). 1881 წელს საბავშვო გაზეთში (Il Giornale dei Bambini პირველად დაიბეჭდა პინოქიოს თავგადასავლები. 1883 წელს იგი ცალკე წიგნის სახით გამოიცა. საბჭოთა კავშირში მისმა პოპულარობამ შთააგონა ალექსანდრე ტოლსტოის საკუთარი ვერსია, ოქროს გასაღები, ანუ ბურატინოს თავგადასავლები შეექმნა.
კოლოდი დასავლავებულია ფლორენციაში, სან მინიატო ალ მონტეს ეკლესიის ეზოში.
სქოლიო
კატეგორია:დაბადებული 24 ნოემბერი კატეგორია:დაბადებული 1826 კატეგორია:გარდაცვლილი 26 ოქტომბერი კატეგორია:გარდაცვლილი 1890 კატეგორია:იტალიელი მწერლები კატეგორია:საბავშვო მწერლები კატეგორია:ფლორენციელი მწერლები კატეგორია:XIX საუკუნის ჟურნალისტები კატეგორია:XIX საუკუნის იტალიელი რომანისტები კატეგორია:XIX საუკუნის იტალიელი მამაკაცი მწერლები კატეგორია:იტალიელი ფენტეზი მწერლები კატეგორია:იტალიელი საბავშვო მწერლები კატეგორია:იტალიელი მამაკაცი ჟურნალისტები კატეგორია:იტალიელი მამაკაცი რომანისტები კატეგორია:XIX საუკუნის ფსევდონიმიანი მწერლები
ხოაკინ ფენიქსი
ხოაკინ რაფაელ ფენიქსი (Joaquin Rafael Phoenix; 28 ოქტომბერი, 1974, სან-ხუანი, პუერტო-რიკო) — ამერიკელი მსახიობი და პროდიუსერი. მსახიობ რივერ ფენიქსის უმცროსი ძმა. მას აღიარება მოუტანა იმპერატორ კომოდუსის როლმა ფილმში „გლადიატორი“ და მუსიკოს ჯონი კეშის როლმა ფილმში „იარე ზღვარზე“. ოქროს გლობუსის ოთხგზის ნომინანტი და ორგზის ლაურეატი, კანის კინოფესტივალის პრიზიორი და ვენეციის კინოფესტივალის ვოლპის თასის მფლობელი კატეგორიაში საუკეთესო მსახიობი კაცისთვის, ოსკარის სამგზის ნომინანტი და მფლობელი შესრულებული როლისთვის ფილმში „ჯოკერი“, სადაც გაიმარჯვა ნომინაციაში საუკეთესო მსახიობი კაცისთვის. აგრეთვე ბრიტანეთის კინოაკადემიის ჯილდოს ნომინანტი.